Neuvoston asetus N:o 190/67/ETY, annettu 27 päivänä kesäkuuta 1967, tomaatteja koskevien yhteisten laatuvaatimusten muuttamisesta



Virallinen lehti nro 133 , 29/06/1967 s. 2795 - 2796

Suomenk. erityispainos Alue 3 Nide 1 s. 0207

Tanskank. erityispainos: Sarja I Alue 1967 s. 0137

Ruotsink. erityispainos Alue 3 Nide 1 s. 0207

Englannink. erityispainos: Sarja I Alue 1967 s. 0148

Kreikank. erityispainos: Luku 03 Nide 2 s. 0111



NEUVOSTON ASETUS N:o 190/67/ETY, annettu 27 päivänä kesäkuuta 1967, tomaatteja koskevien yhteisten laatuvaatimusten muuttamisesta EUROOPAN YHTEISÖJEN NEUVOSTO, joka ottaa huomioon Euroopan talousyhteisön perustamissopimuksen ja erityisesti sen 43 artiklan, ottaa huomioon komission ehdotuksen, ottaa huomioon Euroopan parlamentin lausunnon, sekä katsoo, että tuoreina kulutettavien pitkulaisten tomaattien kaupalla on tärkeä asema tietyissä jäsenvaltioissa ja niiden kauppa-arvo on selvästi sama kuin muun tyyppisten tomaattien; tämän vuoksi olisi sallittava pitkulaisten tomaattien luokittelu yhteisten laatuvaatimusten ekstra- ja I-luokkaan, ON ANTANUT TÄMÄN ASETUKSEN: 1 artikla Muutetaan hedelmä- ja vihannesalan yhteisen markkinajärjestelyn asteittaisesta toteuttamisesta annetun asetuksen N:o 23(1) liite II/2 tämän asetuksen liitteen mukaisesti. 2 artikla Tämä asetus tulee voimaan kolmantena päivänä sen jälkeen, kun se on julkaistu Euroopan yhteisöjen virallisessa lehdessä. Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa. Tehty Brysselissä 27 päivänä kesäkuuta 1967. Neuvoston puolesta Puheenjohtaja Ch. HEGER (1) EYVL N:o 30, 20.4.1962, s. 965/62 LIITE Tomaatteja koskeviin yhteisiin laatuvaatimuksiin tehtävät muutokset (Asetuksen N:o 23 liite II/2) I. Korvataan II osaston C kohdan a) i) alakohdan viimeinen alakohta alakohdalla seuraavasti: "Tomaateissa erotetaan: - pyöreät tomaatit, - pitkulaiset tomaatit, - uurteiset tomaatit, jotka ovat muodoltaan säännöllisiä mutta joissa on uurteita, joita sallitaan kuitenkin enintään kolmannes kannan ja laen välisestä tomaatin korkeudesta;" b) ii) alakohdan viimeinen alakohta alakohdalla seuraavasti: "Tomaateissa erotetaan: - pyöreät tomaatit, - pitkulaiset tomaatit, - uurteiset tomaatit. Näiden tomaattien on kuitenkin oltava muodoltaan säännöllisiä." II. Korvataan III osaston määräykset seuraavasti: "Koko määritetään: - pyöreiden tai uurteisten tomaattien poikkileikkauksen suurimman halkaisijan mukaan, - pitkulaisten tomaattien suurimman kohdan halkaisijan mukaan". A. Vähimmäiskoot Ekstra-, I- ja II-luokkaan luokiteltujen tomaattien vähimmäishalkaisija on: - 30 mm pitkulaisilla tomaateilla, - 35 mm pyöreillä ja uurteisilla tomaateilla. B. Tasalaatuisuus Ekstra- ja I-luokan tomaatit on lajiteltava koon mukaan jäljempänä vahvistetun vaihtelurajataulukon mukaisesti. >TAULUKON PAIKKA> Suurimman kokoluokan uurteisia tomaatteja ei saa luokitella ekstraluokkaan. III. Korvataan IV osaston B kohdan säännökset seuraavasti: "Ekstra-, I- ja II-luokassa: 10 % pakkauksessa olevien tomaattien määrästä tai painosta lähinnä pakkauksessa mainittua suurempaan tai pienempään kokoluokkaan kuuluvia. Tämä sallittu poikkeama koskee kuitenkin ainoastaan pienimpään kokoluokkaan luokiteltuja ja II-luokkaan kuuluvia koon mukaan lajittelemattomia vähintään 28 mm:n suuruisia pitkulaisia tomaatteja ja vähintään 33 mm:n suuruisia pyöreitä tai uurteisia tomaatteja." IV. Korvataan VI osaston D kohdan toinen luetelmakohta seuraavasti: "- Tarvittaessa merkintä `uurteisia` tai `pitkulaisia`."